Յաճախ, եթէ ոչ որպէս կանոն, ընտրութիւններում յաղթում է ոչ թեկնածուներից առաւել խելացի, լայն մտածողութիւն ունեցող գործիչը։ Եւ «ժողովուրդը երբեք չի սխալւում» ասոյթը ընդամէնը գեղեցիկ խօսք է։ Այդ տիպի երկրներում, որպէս կանոն, քաղաքական իշխանութիւնները պարբերաբար փոխւում են, եւ նախորդ «մտահոգ», «ժպտադէմ» գործչին փոխարինում է մէկ այլ «մտահոգ», «ժպտադէմ» գործիչ։ Մի փոքր այլ է ազգային-ազատագրական շարժումների, բռնապետական կամ աւտորիտար երկրների ռեժիմների դէմ ծաւալւող պայքարների առաջնորդների հարցը։